Koordinate: 44° 31′ 18" SGŠ, 16° 22′ 59" IGD

**Bara** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 166 stanovnika.

Geografija
----------

Ovo je jedino selo na petrovačkom području koje je u ravnici pa tako nema prirodnih granica. Pa ipak su kuće rasute u četiri grupe: Gorinčani, Bara, Buna i Banjci. Kroz selo prolazi put za Drinić, koji je sada opština Petrovac u Republici Srpskoj.

U selu postoji nekoliko stalnih izvora, ali i periodskih (mještani ih zovu vremenjaci) koji uglavnom presuše u ljetnom periodu (Vojvodnjača, Buna, Oko, Trešnjevac i drugi). Izvori pripadaju slivu Japage koja je najduža ponornica u Petrovačkom polju.

U Zdenom Dolu, na 680 m. nadmorske visine, u jednoj vrtači, nalazi se pećina. Pećinski kanali su izrađeni u krednim krečnjacima. Ima samo jedan nagnuti kanal sa dva proširenja pa pripada prostim pećinama. Nastala je radom poniruće vode. Sjeverno od pećine su Ježevac (1032 m.), Gradina (1023 m), Kukerda (1043 m.) i Krstasti vrh (1099 m.). U njima ima nekoliko jama čiji su kanali u geološkoj prošlosti predstavljali kolektore jednog snažnog kraškog vrela, kakvo je bilo pećina u Zdenom dolu, čije su vode oticale prema Gorinčanima. Pećina nije turistički interesantna zbog malih dimenzija kanala.

Istorija
--------

Nekad je ovuda prolazio rimski put od Oštrelja prema dolini Sane, o čemu svjedoče dva pronađena miljokaza (krajputaša), jedan u Gorinčanima sa oznakom LVI, drugi u Zdenom dolu koji je nestao. U Bari, kod vrela Vojvodnjača, postojali su svi uslovi da se odmore umorni putnici i stoka jer je put od Drvara preko Oštrelja bezvodan. Slični miljokazi se nalaze i na ostalom dijelovima petrovačkog područja pa se zna da je to Klaudijev put, sagrađen 47/48 god n.e. Danas ovdje nema vidljivih ostataka rimskih zdanja, čemu je razlog intenzivna obrada zemljišta, koje je najbolje na petrovačkom području. Ali, da se ovdje nalazila jedna rimska naseobina vidi se po velikoj količini rimske zidne i krovne opeke, temeljnih zidova, i drugih nalaza. Čak se i njive pored izvora Vojvodnjače nazivaju Ciglane zbog velikog broja iz njih izvađenih rimskih cigli.

Tek su Turci raskrsnice kod Kolunića i Bara pomaknuli kod Petrova vrela i napravili današnji grad Bosanski Petrovac, a put ispod Osječenice pomaknuli da bi išao sredinom Petrovačkog polja.

U selu su rođeni Narodni heroji Jugoslavije Vlado Bajić. i Svetko Kačar Kačo.

Stanovništvo
------------

|  |  |
| --- | --- |
| **Nacionalnost** | **1991.** |
| Srbi | 162 |
| Bošnjaci | 0 |
| Hrvati | 1 |
| Jugosloveni | 1 |
| ostali | 2 |
| Ukupno | 166 |

Privreda
--------

|  |
| --- |
|  |

Vanjske veze
------------

* Zavičajno udruženje Petrovac Arhivirano 2019-07-30 na Wayback Machine-u
* Općina Bosanski Petrovac
* Krnjeuša


|  |  |
| --- | --- |
|  | ***Portal Bosna i Hercegovina***  |


|  |  |  |  |
| --- | --- | --- | --- |
| 

| p • r • uNaseljena mjesta općine Bosanski Petrovac - popis 1991. |
| --- |
|  |
| Bara • Bjelaj • Bjelajski Vaganac • Bosanski Petrovac • Bravski Vaganac • Brestovac • Bukovača • Busije • Cimeše • Dobro Selo • Janjila • Jasenovac • Kapljuh • Klenovac • Kolunić • Krnja Jela • Krnjeuša • Lastve • Medeno Polje • Oraško Brdo • Oštrelj • Prkosi • Rašinovac • Revenik • Risovac • Skakavac • Smoljana • Suvaja • Vedro Polje • Vođenica • Vranovina • Vrtoče |

 |